open-index/open-wikipedia-markdown huggingface dataset:
Jon Gauslaa

**Jon Kjetil Gauslaa** (født 1962) er utdannet jurist ved Universitetet i Oslo. Han er leder for Finnmarkskommisjonen som ble oppnevnt våren 2008. Kommisjonens oppgave er å kartlegge bruks- og eierrettigheter i Finnmark med utgangspunkt i langvarig bruk (hevd, alders tids bruk, lokal sedvanerett) etc som er knyttet til det arealet (anslagsvis 45 000 km2) som i medhold av finnmarksloven har blitt overført fra Statskog SF til Finnmarkseiendommen. 

Han har tidligere blant arbeidet som utreder (1988-90) og sekretariatsleder (1990-97) for det første Samerettsutvalget og juridisk rådgiver i Miljøstiftelsen Bellona (1997-2004). Gauslaa var medlem og senere leder av det gjenoppnevnte Samerettsutvalget (2001-2007) som publiserte NOU 2007: 13 *Den nye sameretten* i desember 2007. Han er bidragsyter til Norsk lovkommentar med ansvar for blant annet lappekodisillen, finnmarksloven, og reindriftsloven. Han er også tilknyttet juridisk fakultet ved Universitetet i Oslo som ekstern sensor.

Gauslaa var tidligere aktiv skøyteløper i veteranklassen.

## Referanser
Stein Thunberg

**Stein Borgar Thunberg** (født 1954) er en norsk tidligere fotballspiller, kjent som en av de mestscorende midtbanespillere i sin tid.

Han er opprinnelig fra Notodden og spilte for hjembyens Snøgg og guttelandslag samt juniorlandslag allerede i 1971. Thunberg flyttet til hovedstaden for skolegang og spilte for Skeid (1973-75, 50 kamper og 13 scoringer), der han var med på å vinne cupen i 1974 og scoret de to siste målene i finalen.

For Start (1976-82 og 1989, 140 kamper og 27 scoringer) vant han tre medaljer, bl.a. som seriemester i 1978 og 1980. Thunberg spilte 28 kamper på  i perioden 1974-1979. Sammen med Trond Pedersen og Svein Mathisen var det mot Østerrike i 1978 at Start for første gang hadde tre landslagsspillere samtidig. Han mottok Norges Fotballforbunds gullklokke etter kampen mot  9. mai 1979.

Etter tre sesonger som delvis spillende trener for Donn og Våg, hadde han 13 minutter som innbytter for  mot  i . Hans yngre bror er fotballspilleren Knut Thunberg.

## Landskamper

## Referanser


## Eksterne lenker
*
Romsås kirke

**Romsås kirke** er en kirke i Grorud menighet i Groruddalen prosti i Oslo bispedømme i Bydel Grorud i Oslo kommune. Kirken er bygget i 1995 etter at den tidligere kirken brant i 1986. 

Kirken er bygd i granitt og gul teglstegn i postmodernistisk stil. Kirken er formet som en port mellom bebyggelsen og marka (ark. Arne E. Sæther) og ligger i Ravnkollbakken 76, nord for Romsåsbyen og i utkanten av Lillomarka. Inngangspartiet er på en gavlfasade med to fremstikkende sidefløyer. Selve inngangen er formet som en stor bue med et stort trekors. Klokketårnet er frittstående.

Kirkerommet har 300 sitteplasser. Så vel døpefont som altertavle er utformet i grorudgranitt. Døpefonten og alteret er gitt av henholdsvis borettslagene på Romsås og bydelsutvalget. Orgelet er fra 2000, har 13 stemmer levert av Ryde & Berg, Gressvik. Ved siden av alteret står et enkelt trekors.

Over inngangspartiet inne i kirken henger et teppe laget av barn på Svarttjern skole. Teppet viser den røde tråden gjennom tusen år fra den gamle Moster kirke til den nye kirken på Romsås. Den enkle gårdklokken som var brukt som kirkeklokke siden 1975 ble erstattet av ny klokke og klokkestol 2012.

Den første kirken på Romsås ble innviet 9. november 1975 og var bekostet av Oslo småkirkeforening. Den var konstruert som en interimskirke i påvente av at bydelen skulle bli eget sogn og få permanent kirkehus. Den brant 15. februar 1986, og det skulle ta hele ni år før en ny kirke stod ferdig. Den nye kirken ble innviet av biskop Andreas Aarflot 11. juni 1995 under nærvær av bl.a. kong Harald.

Kirken er en av 3 soknekirkene i Grorud sokn i Groruddalen prosti som består av Grorud kirke, Rødtvet kirke og Romsås.

## Referanser


## Litteratur
* 
* Oslo byleksikon: Romsås kirke

## Eksterne lenker
* 
* Grorud menighet
De Grolsch Veste

**De Grolsch Veste** (Grolsch-festningen, tidligere kjent som **Arke Stadion**) er et fotballstadion i Enschede, Nederland. Det er hjemmebanen til FC Twente, og har en kapasitet på 30 000 tilskuere. 

## Historie
De Grolsch Veste erstattet gamle Diekman Stadion som FC Twentes hjemmebane den 22. mars 1998. Det hadde lenge vært diskusjoner om en det skulle bygges et nytt stadion, eller om en skulle renovere det gamle. Argumentene var at klubben hadde en økende supporterskare, og at Diekman Stadion hadde en svært ugunstig geografisk plassering.
Kostnaden til den nye arenaen ble anslått å være rundt 33 millioner NLG og tok fjorten måneder å fullføre, med første spadetak den 31. januar 1997. På grunn av stram økonomi, ble utformingen av stadionet slik at fremtidige utvidelser kan være mulig uten at det er nødvendig å rive tribunene. 

Den første kampen på arenaen ble spilt den 10. mai 1998, en kamp hjemmelaget vant 3-0 mot PSV Eindhoven. 

1. oktober 2006 ble stadionet oppdatert med to store storskjermer. 

I mai 2008 fikk arenaen sitt nåværende navn, etter at det nederlandske bryggeriet Grolsch gikk inn som navnesponsor. Ordet *Veste* betyr festning, og kommer fra en tidligere by hvor Grolsch først ble brygget.

## Utvidelse
I 2006 ble det lagt fram planer for å utvide stadionet til 24&nbsp;000 sitteplasser. Utvidelsen startet i januar 2008, og ble avsluttet i september samme år.
Klubben satser på å starte en ny del av utvidelsen av stadionet i mai 2010. Den skal etter byggingen ha 30 000 sitteplasser, og skal stå ferdig september 2010. 

Dette er imidlertid ikke slutten på utbyggingen da klubben har uttalt at stadionet vil ha en større kapasitet i fremtiden, og vil være sentral i Nederland/Belgias søknad om å få arrangere VM i fotball 2018.

## Tak-kollaps
Torsdag 7. juli 2011 kollapset noe av det nybygde taket over en del av tribunen på en av stadionets kortsider. NOS rapporterte da om et dødsfall og et titalls skadde. Ifølge tilskuere falt først videoskjermen ned, før takkonstruksjonen kollapset som et korthus.

## Bildegalleri

Fil:Grolsch Veste biertoko.jpg|Hovedinngangen
Fil:Noaberpoort.jpg|Noaberporten
Fil:Grolsch Veste 1.jpg|Arenaen etter den første utvidelsen
Fil:De Grolsch Veste.jpg|Utsiden av arenaen
Fil:Crepuscule (258741843).jpeg|Arenaen etter den andre utvidelsen.
Fil:Arke Stadion Enschede 2.jpg|Arenaen før utbedringen


## Referanser


## Eksterne lenker
*
Grolsch

**Grolsch** (**Koninklijke Grolsch N.V.** eller **Royal Grolsch N.V.**) er et nederlandsk bryggeri etablert i 1615 av Willem Neerfeldt i Groenlo. Det ligger i dag i Enschede og har vært en del av SABMiller siden mars 2008. 

Grolsch er mest kjent for sin pils som opprinnelig ble brygget i Groenlo. Byen Groenlo var tidligere kjent under navnet Grolle, derav navnet Grolsch. De Grolsch Veste har fått sitt navn fra bryggeriet. Bryggeriet er en sponsor av stadionet og klubben FC Twente. 

## Referanser
Lars Backe Madsen

**Lars Backe Madsen** (født 1968) er norsk journalist, økonom og forfatter som har vært ansatt i ''Dagens Næringsliv'' siden 1997.

Han er utdannet ved Friedrich-Alexander-Universität Erlangen-Nürnberg og Handelshøyskolen BI.

Madsen startet journalistkarrieren i NRK, hvor han var ansatt 1994–1997. Han har siden vært ansatt i ''Dagens Næringsliv''.

Sammen med journalist og forfatter Jens M. Johansson har Madsen skrevet bøkene *Drømmen om England* (2005) og *Den forsvunne diamanten – historien om fotballens mørke side* (2008). 

I 2012 mottok han, sammen med Stig Tore Laugen, SKUP-prisen for Dagens Næringsliv-prosjektet «Dopingmafiaen».

For sistnevnte ble de tildelt  SKUP-diplom for kritisk og undersøkende journalistikk.

## Referanser
Charmeleon

**Charmeleon** er en fiktiv art fra *[[Pokémon]]*-universet av typen Fire. 

Den utvikler seg fra Charmander ved level 16, og deretter til Charizard ved level 36. 

Charmeleon kan minne om en rød øgle. Den står på to bein, og har en hale med en flamme på enden. På hodet har den noe som kan minne om et horn. Charmeleon søker alltid etter kamper. Når den slåss slår den med halen sin for å få motstanderen til å falle. Når motstanderen har falt bruker den sine skarpe klør til å rive opp motstanderen. I harde kamper brenner flammen på halen dens med en blåhvit farge. Charmeleon holder til i fjellområder. I motsetning til Charmander jakter den aleine.

Navnet *Charmeleon* er et teleskopord av *char* (å brenne/svi) og ''kameleon''. 

## Eksterne lenker
*
Captain America

**Captain America** er en tegneseriefigur og superhelt skapt av Joe Simon og Jack Kirby i 1940.

## Historie

Captain America dukket for første gang opp i *Captain America Comics* nr. 1 fra Timely Comics i desember 1940. Simon og Kirby skrev og tegnet de første ti numrene av serien før andre tok over i 1941. *Captain America Comics* utkom med 75 nummer inntil serien ble nedlagt i 1949. Det første nummeret, som utkom ett år før USAs inntreden i annen verdenskrig, viser Captain America som slår til Adolf Hitler. Simon og Kirby, som begge var jøder, var sterkt antinazistiske og nølte ikke med å bruke serien som antinazistisk propaganda. Et kortvarig forsøk ble gjort på å gjenopplive serien på 1950-tallet, men uten suksess. Etter at Kirby hadde returnert til Marvel Comics og forlaget begynte å oppleve ny suksess med sine superheltserier på begynnelsen av 1960-tallet ble Captain America tatt opp som medlem i superheltgruppen Avengers. Han fikk også sin egen serie i heftet *Tales of Suspense* og siden sitt eget hefte. Blant de mer kjente serieskaperne som har arbeidet på serien, finner vi Stan Lee, Jim Steranko, Roy Thomas, Steve Englehart, Sal Buscema, John Byrne, Mike Zeck, Brian Michael Bendis, Mark Gruenwald og Ed Brubaker.

## Alter ego
Captain Americas alter ego er Steve Rogers som ble født 4. juli 1917 i New York i USA som sønnen til to irske immigranter. Steve Rogers ville verve seg til hæren under andre verdenskrig, men ble avvist av militæret fordi han ikke var fysisk sterk nok. Senere møter han en offiser som ser etter forsøkskandidater til det topphemmelige prosjektet *Operation Rebirth*. Dette prosjektet har som mål å utvikle supersoldater som skal slåss mot det tredje riket. Steve får sprøyter og utvikler superkrefter. Han blir deretter brukt som soldat og propagandasymbol under krigen.

## Eksterne lenker
*
Wenche Myhre in Concert

***Wenche Myhre in Concert*** er det 2. konsertalbumet til Wenche Myhre som ble gitt ut i 2008. Albumet er spilt inn på Rockefeller i Oslo.

## Sporliste

# «Got to Get You into My Life»
# «Du skal få din dag i morgen»
# «Når du er helt nær»
# «Blåklokkevikua» (Alf Prøysen)
# «Povel Ramel-Medley»
# «Den jeg ville bli»
# «Vårherres klinkekule»
# «Sånt e' livet»
# «La meg være ung»
# «En natt forbi»
# «Vi lever»
# «Når jeg blir 66» (Udo Jürgens, Ole Paus)
# «Wenches Hit-Medley»
# «Jeg har levd mitt liv»
Wartortle

**Wartortle** er en fiktiv art fra *[[Pokémon]]*-universet av typen Water.

Den utvikler seg fra Squirtle ved level 16, og utvikler seg til Blastoise ved level 36. 

Wartortle ser ut som en skilpadde som går på to bein. Den er blå, men har et brunt skall. Den har en stor, pelskledd hale, som blir mørkere ettersom den aldrer. Denne halen blir sett på som et symbol for et langt liv. Den har også to store, pelsdekte ører, som den bruker til å holde balansen mens den svømmer, for å oppnå stor fart.

Navnet *Wartortle* er et teleskopord av *war* (krig) eller *warrior* (kriger), og *tortoise* og *turtle* (skilpadde). 

## Eksterne lenker
*
Genpistol

**Genpistolen** er en bioteknologisk metode for overføring av genmateriale, det vil si rekombinant DNA. Metoden går ut på at DNA festes til overflaten på små kuler av gull eller wolfram, som deretter blir "skutt" inn i en celle ved hjelp av en genpistol. Genpistolmetoden er særlig mye brukt til planteceller. 

Det er flere grunner til at det nettopp er gull og wolfram som brukes til denne metoden. Gull og wolfram er stoffer som er stabile og ikke vil holde på DNA-et etter at det har kommet inn i en celle. Både gull og wolfram er stoffer som har en struktur som gjør at de ikke reagerer lett med andre stoffer. 

Bruk av genpistol har vist lovende resultater i enkelte kliniske studier, blant annet i utprøving av genbaserte influensavaksiner. Det er imidlertid bare mulig å levere mikrogrammengder med DNA ved hjelp av denne metoden, noe som kan vise seg å være utilstrekkelig for enkelte antigen. Etter "skytingen" er det heller ikke sikkert at de riktige cellene mottar genmaterialet, eller det kan hende at genmaterialet blir satt inn på feil sted. Dermed er det også en viss usikkerhet knyttet til denne metoden, i likhet med mange andre bioteknologiske metoder.
Führungsakademie der Bundeswehr

**Führungsakademie der Bundeswehr** (**FüAkBw**) er det høyeste militærakademiet i det tyske forsvaret, Bundeswehr. Det ble etablert 15. mai 1957 i Bad Ems, og har siden 1958 hatt sete i Hamburg. Det anses som etterfølger etter Preußische Kriegsakademie, etablert i 1810.

Akademiet gjennomfører utdannelse og videreutdannelse av offiserer for generalstabs- og admiralstabstjeneste, og har både tyske og utenlandske studenter. Det er to hovedkurs for militært personell på høyt nivå, et toårig nasjonalt kurs (LGAN, *Lehrgang Generalstabs-Admiralstabsdienst National*) for tyske offiserer samt offiserer fra andre NATO- og EU-land, samt fra 1962 et 10 måneders kurs (LGAI, *Lehrgang Generalstabs-/Admiralstabsdienst mit internationaler Beteiligung*) for offiserer fra land utenfor NATO/EU. Studentene er som regel kapteiner, majorer eller tilsvarende. De tidligere studentene ved akademiet går gjerne inn i militære toppstillinger i sine hjemland etter studiene. I perioden 1962–1997 gjennomførte 800 offiserer fra over 80 nasjoner LGAN-kurset i Hamburg.

I tillegg har akademiet ansvar for vanlig utdannelse av tyske stabsoffiserer, og gjennomfører også en rekke mindre kurs, bl.a. et kurs som forbereder på stabstjeneste for FN.

Akademiet har et moderne øvelsessentrum med avansert datasimulering, åpnet i 1999 (Manfred-Wörner-Zentrum).

## Tidligere studenter
*Harald Sunde, Norges forsvarssjef fra 2009, gikk LGAN-kurset 1987–1989
*Arne Solli, Norges forsvarssjef 1994-1999

## Referanser


## Eksterne lenker
* Führungsakademie der Bundeswehr
FA-cupen 1912/13

**FA-cupen 1912/13** var den 42. sesongen av den engelske FA-cupen. Aston Villa vant 1&ndash;0 over Sunderland i finalen, som også i år ble spilt i Crystal Palace i London.

## Første runde

## Andre runde

## Tredje runde

## Fjerde runde

## Semifinaler

## Finale

## Referanser
FA-cupen 1913/14

FA-cupen 1913/14 var den 43. sesongen av den engelske FA-cupen. Burnley vant 1&ndash;0 over Liverpool. Per dags dato (2009) er det Burnley eneste FA-cupmesterskap.

## Første runde

## Andre runde

## Tredje runde

## Fjerde runde

## Semifinaler

## Finale

## Referanser
James Craig Watson-medaljen

**James Craig Watson-medaljen** er en medalje innstiftet på initiativ av James C. Watson. Medaljen deles ut av National Academy of Science for bidrag innen området astronomi. Den ble første gang tildelt i 1887 og utdeles annet hver år. Medaljen er av forgylt bronse og bærer portrett av James Craig Watson på avers. Med medaljen følger det en prispenger på  amerikanske dollar og en forskningsbevilgning på  dollar.

## Liste over mottakere
Disse har mottatt medaljen:

## Referanser
William de Mandeville, 3. jarl av Essex

**William de Mandeville, 3. jarl av Essex** (*første opprettelse*) (død 14. november 1189) var en lojal rådsmedlem av Henrik II og Rikard I av England.

Han var den andre sønnen til Geoffrey de Mandeville, 1. jarl av Essex og Rohese de Vere, grevinne av Essex. Etter hans far døde i opprør i 1144 vokste William opp ved hoffet til greven av Flandern. Da hans eldre bror Geoffrey døde 1166 ble han jarl av Essex og dro tilbake til England hvor han tilbrakte mye tid ved hoffet til Henrik II. Han forble lojal til kongen i løpet av 1173-opprøret til kongens eldste sønn, Henrik den unge konge.

I 1177 ble han korsfarer i selskap med en venn fra ungdommen, grev Filip av Flandern. Filip forsøkte å blande seg inn i hoffpolitikken ved kongeriket Jerusalem, men ble bekjempet, og de to kjempet for fyrstedømmet Antiokia ved beleiringen av Harim. Våren 1178 reiste William tilbake til England.

I 1180 giftet han seg med Hawise, datteren og arvingen til William, grev av Aumale, som hadde død det foregående året. Han tok besittelse av hennes landområder, både i Normandie og i England sammen med tittelen av greve av Aumale (stundom også kalt jarl av Albemarle).

William kjempet i krigene mot franskmennene mot slutten av Henrik IIs regime og var ved kongens dødsleie i 1189.

Han bar kronen ved kroningen av Rikard I av England og fikk den nye kongens gunst. Rikard utpekte ham til en av to justiciarene i England. Derimot døde William noen få måneder senere på et oppdrag i Normandie, uten en mannlig arving.

Han ble i førstningen etterfulgt av sin eldre tante, Beatrice de Say, pikenavn Mandeville, som ga sitt krav på tittelen videre til hennes overlevende sønn Geoffrey de Say. Denne inngikk avtale om å betale en særdeles stor sum for å arve Mandeville-besittelsene, men han falt raskt i skyld og uten å være i stand til å betale. Geoffrey Fitz Peter, ektefelle av Beatrices barnebarn, og med samme navn, Beatrice de Say, var en framstående mann ved hoffet og benyttet sin posisjon for å presse fram sin hustrus krav. Hun av den eldste datteren til Geoffrey de Says eldste bror. Til slutt gikk besittelsene, og senere også tittelen til Geoffrey Fitz Peter ved sin hustrus rett.

## Referanser


## Litteratur
* Powicke, F. Maurice & E. B. Fryde: *Handbook of British Chronology*, 2. utg. London:Royal Historical Society 1961
Per Gunnar Lauritzen

**Per Gunnar Lauritzen** (født 21. juni 1953) er en norsk saksofonist, og går under artistnavnet «Larrick». Han er født og oppvokst i Trondheim. PÅ 70-tallet spilte han blant annet i Kviknegutta og Celcius, og i 1980 ble han med i gruppen Rocky, sammen med Kjell Arne Brødreskift, Stein Bonesmo, Knut J. Dahle og Per Otto Wigum. Rocky ble for øvrig startet i 1977 av Dahle, Brødreskift, Otto Teigseth og Bjarne Bårdstu. De ga ut sitt debutalbum *Hard granitt & mjuk marmor* i 1981.

Larrick ble i løpet av 80-årene tilbudt plass i Åge Aleksandersens band, men han måtte takket nei grunnet familie. I 1984 ble han med i Bugges Firo, hvor han fortsatt spiller. I de senere år har Larrick også spilt i Mr. T-band, og har blant annet sunget «Krambua-sangen» (skrevet av Thor Egil Larsen og Bjarne Bårdstu) for Krambua bar i Trondheim.

## Diskografi
### [[Bugges Firo]]
* *[[På dansefot (Bugges Firo-album)|På dansefot]]* (2000)
* *[[En swingende jul!]]* (2003)
* *[[40 år på norske scener]]* (2007)

### [[Tore Johansen (skuespiller)|Tore Johansens Rykte]]
* *Ved en grammofon/Takk skal du ha* (1979)
### [[Rocky (band)|Rocky]]
* *[[Hard granitt & mjuk marmor]]* (1981)
### Deltar på
* Terje Tysland: *[[Mytji arti]]* (1978)
* Åge Aleksandersen & Sambandet: *[[French only]]* (1979)
* Åge Aleksandersen & Sambandet: *[[Ramp (album)|Ramp]]* (1980)
* Karussell: *[[Knallgo'e låter Vol. 1]]* (1981)
* Åge Aleksandersen & Sambandet m/Oluf: *[[Mølje og sodd]]* (1981)
* Plateselskapet: *[[Trønder-Rock]]* (1982)
* Polydor: *[[Norsk Rock (samlealbum)|Norsk Rock]]* (1983)
* Åge Aleksandersen & Sambandet: *[[Lys og varme (samleplate)|Lys og varme]]* (1984)
* Åge Aleksandersen & Sambandet: *[[Åge Aleksandersens beste (1984-album)|Åge Aleksandersens beste]]* (1984)
* Åge Aleksandersen: *[[Åges beste 1972-1994]]* (1994)
* Åge Aleksandersen: *[[Åge Original]]* (2001)
* Jan Borseths: *[[40 år med fest]]* (2002)
* The Rooph: *[[The Rats of October Philharmonics]]* (2007)
* Åge Aleksandersen: *[[Åge-boks 1]]* (2009)

## Eksterne lenker
* Krambua-sangen
* NRK – Bugges Firo
* Rockipedia – Bugges Firo
Abédi Pelé

**Abédi Pelé** (egentlig **Abédi Ayew**; født 5. november 1964 i Domé) er en ghanesisk tidligere fotballspiller. Han var angrepsspiller, og ble kåret til Årets fotballspiller i Afrika i 1991, 1992 og 1993.

Pelé spilte for en rekke store europeiske klubber, deriblant Olympique Marseille, Olympique lyonnais og Lille i Frankrike, Torino i Italia og 1860 München i Tyskland. Han fikk også 73 landskamper og 33 mål for .

## Referanser


## Eksterne lenker
*
Caterpie

**Caterpie** er en fiktiv art fra *[[Pokémon]]*-universet av typen Bug.

Den utvikler til Metapod ved level 7, som igjen utvikler seg til Butterfree ved level 10.

Caterpie er en grønn pokémon, som ser ut som en larve. Den har to par føtter, som er utstyrt med sugekopper, noe som lar den klatre oppover skråplan og vegger. På hodet har den en rød antenne som slipper ut en fryktelig stank hvis den blir rørt, for å skremme vekk fiender. Den har to store øyemønstere på hodet, disse for å skremme vekk fiender. I tillegg kan den gjemme seg blant løv med samme farge som seg selv. Caterpie har en voldsom appetitt, den kan spise løv større enn seg selv på kort tid.

I Pokémon-tegneserien er Caterpie den første pokémonen Ash Ketchum fanger. 

Navnet *Caterpie* kan være en korrupsjon eller forkortelse av ordet *caterpillar* (larve)

## Eksterne lenker
*
Cem Karaca

**Muhtar Cem Karaca** (født 5. april 1945 i Istanbul, død 8. februar 2004 i Istanbul) var en tyrkisk musiker og en sentral skikkelse innen Anatolia-rockbølgen i Tyrkia. Han var mest kjent for å tonesette dikt som «Seyh Bedrettin Destani» (Sjeik Bedrettin-eposet) og «Ceviz Agaci» (Hasselnøttreet) av Nazim Hikmet. Karaca ble etterhvert en omstridt figur i Tyrkia på grunn av sine politiske meninger.

## Historie
Han startet sin karriere i bandet *Dynamites* som spilte rock 'n roll-coverlåter. Senere ble han med i bandet *Jaguars*, som spilte Elvis Presley-låter. I 1967 begynte han å skrive egen musikk, og han startet da bandet *Apaşlar*. Dette var hans første tyrkisk-språklige band. I 1969 startet han sitt første Anatolia-band, *Kardaşlar*.

I 1972 ble Karaca medlem i bandet *Moğollar* og skrev en av sine mest kjente sanger «Namus Belası». Han startet i 1974 sitt eget Anatolia/progressiv rock-band *Dervişan*. Dette bandet varte til slutten av 1977. I 1978 startet han bandet *Edirdahan*. Navnet på bandet er et akronym for «fra Edirne til Ardahan». *Edirdahan* utga et album før det ble oppløst da Karaca forlot Tyrkia til fordel for Vest-Tyskland i 1979. På grunn av sin kritiske holdning til Tyrkias styre på slutten av 1970-tallet, ble det utstedt arrestordre på Karaca. Han flyttet tilbake til Tyrkia i 1987, da han ble gitt amnesti.

## Diskografi
### Album
* *Apaslar-Kardaslar* (1972)
* *Cem Karaca'nın Apaşlar, Kardaşlar, Moğollar ve Ferdy Klein Orkestrasına Teşekkürleriyle* (1974)
* *Nem Kaldi* (1975)
* *Parka* (1977)
* *Yoksulluk Kader Olamaz* (1977)  
* *Safinaz* (1978)  
* *Hasret* (1980)   
* *Bekle Beni*(1982)  
* *Die Kanaken* (1984)
* *Merhaba Gençler ve Her Zaman Genç Kalanlar* (1987)   
* *Töre* (1988)   (Oğuz Abadan Orchestra)
* *Yiyin Efendiler* (1990)
* *Nerde Kalmistik* (1992)
* *Bindik Bir Alamete* (1999)
* *Kahpe Bizans* (2000)

### Samlealbum
* *The Best of Cem Karaca Volume 1* (1996) 
* *The Best of Cem Karaca Volume 2* (1997)
* *The Best of Cem Karaca Volume 3* (2000)
* *The Best of Cem Karaca Volume 4* (2001)
* *The Best of Cem Karaca Volume 5* (2002)
* *Ölümsüzler* (2004) 
* *Ölümsüzler 2* (2005) 
* *Mutlaka Yavrum* (2006'' 

## Referanser


## Eksterne lenker
* 
* 
*
Trønderkanin

**Trønderkaninen** er den eneste helnorske kaninrasen. Den står i fare for å bli utryddet om ikke avlsarbeidet tar seg opp. Bevaringsbesetninger for rasen er etablert på Øya VGS på Kvål i Trøndelag. I  2007 ble det også tatt initiativ til å danne et eget interesselag for trønderkanin.

Trønderkaninen har sin opprinnelse i trøndelagsdistriktet. Det var T. Hannemo i Trondheim som omkring 1917 startet et avlsarbeid med det man antar var en krysningskanin.

Under 2. verdenskrig var kaninkjøtt populært, dette ga gode slaktedyr som vokste hurtig. Trønder var vanlig helt fram til 1970-årene. Da ble det mindre populært, og rasen holdt på å forsvinne. Det var noen få som holdt på den gamle norske rasen, og takket være dem har man i dag kunnet etablere bevaringsbesetninger i samarbeid med private opprettere og skoler.  På 1990-tallet ble det registrert 40 trønderkaniner, men I nyere tid ble det registrert 70 trønderkaniner. Trønderkaninen har til dels vært sterkt innavlet. Avlsarbeidet har vært lite koordinert mellom oppdretterne og mange oppdrettere har sett seg nødt til å krysse inn kaniner av andre raser, f.eks. Hvit Land og Stor Sølv. Dette har gjort at Trønderkaniner i dag ofte får unger med avvikende farger og at mange har en stor andel sølv-hår i pelsen. Rasen har i mange år vært utrydningstruet og er det fortsatt.

Trønderkaninen er en stor kanin med en idealvekt på rundt 4 kg. Pelsen er tett, glansfull og bløt. Den er svart med noen hvite hår (disse skal være hvite i hele sin lengde). De hvite hårene er jevnt fordelt over hele kaninen, inkludert hode, ører, labber og hale. Trønder har god fruktbarhet. Den kan være sta og hissig, men også en ordentlig kosekanin.
Butterfree

**Butterfree** er en fiktiv art fra *[[Pokémon]]*-universet av typen Bug/Flying.

Den utvikles fra Metapod ved level 10, og den fullt utviklede formen av Caterpie. 

Butterfree ser ut som en sommerfugl. Den har to store kvite vinger, med svarte mønstre. Butterfree av hunnkjønn har to svarte merker som ikke hannene har. Kroppen dens er lilla, med lyseblå armer, føtter og nese. Den har røde øyne, og to antenner på hodet. Vingene til Butterfree er dekka av støv. Dette støvet er giftig, og i kamp rører den kraftig på vingene for å slippe fri dette støvet. Støvet er også vannavstøtende, noe som lar den fly selv om det regner. Butterfree er veldig glad i honning, og den er veldig flink til å finne det.

Navnet *Butterfree* er et teleskopord av *butterfly* (sommerfugl) og *free* (fri). 

## Eksterne lenker
*
50 beste gjennom 50 år

***50 beste gjennom 50 år*** er det 3. samlealbumet til Wenche Myhre, og ble gitt ut i 2004.

## Sporliste

**CD1:**

# «66» (U. Jürgens og O. Paus)
# «Lass Mich Bei Dir Sein» (N. Günter og H. Knef)
# «Da Kanns Du Was Da Hast Du Was» (Niessen og Charly)
# «Har du hørt historien om de tre små fisk»
# «Over regnbuen» (E. Y. Horburg, H. Arlen og A. Prøysen)
# «Midtsommersvermeri» (Nora Skaug)
# «Livets Glade Jenter» (R. Brendeland)
# «Her kommer musa» (Raab, Posegga, Dietrich og Myhre)
# «Tørk bort dine tårer» (Orup og M. Augen)
# «Hav og himmel» (J. V. Johannessen og E. Monn-Iversen)
# «Stjerne, stjerne natt» (D. McLean)
# «Du skal få din dag i morgen» (P. Kr. Indrehus, G. O. Bøkestad og J. V. Johannessen)
# «I'm a Woman» (S. Tveit og E. Skeie)
# «Det fins et lys i den mørke Tunnelen» (A. L. Webber og R. Borge)
# «Keep Smiling» (Jørstad, Albertelli, Malepasso og Fornaciari)
# «66 år» (U. Jürgens og O. Paus)
# «Tusen takk» (B. Kaempfert og D. Frøland)
# «Vi lever» (M. Sardou og J. Eggum)
# «Sorry Sally» (Clapton, Faltermeyer og Honer)
# «Wenn du mich berhührst» (D. Hill, D. Mann og R. Dahmen)
# «Det er jo disse ting der hender» (Pallavicini, P. Massara, J. Dassin, P. Delanoe og C. Lemesle)
# «Sambario» (E. Riccardi og D. T. T. Walther)

**CD2:**

# «Vi har en tulle med øyne blå» (H. Matthison, Hansen og M. Munthe)
# «Et fint bur» (J. Eggum)
# «Skogens sønn» (J. Eggum)
# «En natt forbi» (J. Eggum)
# «Peppar och salt» (P. Ramel)
# «Jeg og du og vi to og mange flere» (P. Curtis og Y. Numme)
# «There Must Be a Good Day Comin'» (Reilly og Reilly)
# «Now That I've Seen You» (Reilly og Reilly)
# «Er hat ein knallrotes Gummiboot» ((B. Schmidt og H. Bradtke)
# «Hei sveis, her kommer våren» (A. D. Giustina og S. Anderson)
# «If They Could See Me Now» (C. Coleman og C. Leigh)
# «Det var en ding, dong rena rama sing song, mini-mini flowerpower dress» (Bruhn, Buschor og P. Hellberg)
# «De siste entusiasterna» (P. Ramel og B. Wolgers)
# «Ein hoch der Liebe» (H. Jankowski og C. J. Schäuble)
# «Gartnerløkka» (Thoralf Borg og Rudolf Nilsen)
# «Tuppen og Lillemor» (Dybward, Petrie og Wingate)
# «Beiss nicht gleich in jeden Apfel» (H. Blum og W. Raschek)
# «Vinter og sne» (S. Jansen og A. Næss)
# «Å-å-å sheriff» (S. Gainsbourg og E. Hagen)
# «Jeg marsjerer ved din side» (R. H. Iredal, H. Saunders, T. Thomas og A. Bendiksen)
# «La meg være ung» (A. Bendiksen)
# «Jeg går på skole» (A. Bendiksen og A. Næss)
# «Gi meg en cowboy til mann» (R. Lindt, P. Strøm og I. Sem)
# «Bli med ut og fisk» (T. Atchison og E. Hagen)
# «Ei snerten snelle» (V. Sandbeck)
# «Katta vår» (B. Fabricius Bjærre og J. Fr. Ellertsen)
# «Tenk så deilig det skal bli» (P. G. Jensen og R. Asbjørnsen)
# «Åh, det er søndag» (D. Gibson og K. Myhre)
# «Kom å bli med»
Weedle

**Weedle** er en pokémon av typene insekt og gift. Den utvikler seg til Kakuna, som utvikler seg videre til Beedrill.

Weedle ser ut som en brun larve med leddelt kropp. Den har mange rosa føtter, og en stor rosa nese. Den har en stor, giftig brodd på hodet, og en på halen. Grunnen til at brodden er så lys som den er, er for å skremme vekk fiender. Weedle har en ekstremt god luktesans, og kan skille lauv den liker fra det den misliker bare ved å lukte på det.

## Eksterne lenker
*
Metapod

**Metapod** er en fiktiv art fra *[[Pokémon]]*-universet av typen Bug.

Den utvikler fra Caterpie ved level 7, og utvikler seg til Butterfree ved level 10.

Metapod er en grønn pokémon som lever i skoger. Den har et skjell, men den har et sårbart indre. Når skjellet dens er mjukt er den sårbar. Metapod rører lite på seg. I stedet gjør den skjellet sitt hardere for å beskytte seg mot fiender, mens den forbereder seg på å utvikle seg til Butterfree. Den har også en farge som kan gjøre den vanskelig å oppdage.

Navnet *Metapod* er et teleskopord av *metamorphosis* (metamorfose) og *pod* (kapsel)

## Eksterne lenker
*
Fikret Kızılok

**Fikret Kızılok** (født 1946 i Istanbul i Tyrkia, død 22. september 2001 i Istanbul i Tyrkia) var en tyrkisk musiker. Han var en sentral figur innen anatolia-rock-bølgen i Tyrkia. Musikken hans kjennetegnes ved sammensatte og melodiøse komposisjoner.

## Referanser


## Eksterne lenker
* 
* 
*
Kakuna

**Kakuna** er en oppdiktet skapning fra Nintendos spillserie Pokémon. Kakuna er av typene insekt og gift. Den utvikler seg fra Weedle, til Beedrill. Kakuna er også en av veldig få Pokémoner som har fått et norsk navn; I store deler av animeen omtales den på norsk som **Kokong**.

Kakuna ser ut som en gul kokong. Den er en form som de er mens den forandrer seg fra Weedle til Beedrill. Dens indre er sårbart, men den har et solid skall som beskytter mot fiender. Den er nesten ikke i stand til å bevege seg, i stedet sitter den festa til tre under lauv og i greinkroker. Imidlertid er den i stand til å få fram brodden sin og stikke fiender med den. Når den skal til å utvikle seg blir den veldig varm.

## Eksterne lenker
*
West Bromwich

**West Bromwich** er en by innenfor det administrative distriktet Sandwell i regionen West Midlands i England. Historisk har byen vært i Staffordshire, og er lokalisert i regionen Black Country, 8&nbsp;km nordvest for Birmingham. Byen er kjent for fotballaget West Bromwich Albion, som per sesongen 2014/2015 spilte i den engelske Premier League. Ved folketellingen i 2011 hadde byen en befolkning på 75 405 innbyggere.

## Opprinnelse
West Bromwich ble først omtalt som *Bromwic* i *[[Domesday Book]]* i 1086. Moderne stavmåte vil ha vært «Broom Village», hvor *broom* betyr «feiekost»/«sopelime» + *village*, «landsby». Det er antatt at landsbyen opprinnelig var en del av sognet Handsworth. Et nonnekloster fra benediktinerordenen eksisterte i West Bromwich fra 1100-tallet og rundt denne vokste bosetningen Broomwich Heath. I 1727 ble byen et stoppested på reiseruten mellom London og Shrewsbury, noe som førte til vekst for byen. Tillegget «West» kom til for å skille byen fra landsbyen Castle Bromwich (nå en forstad til Solihull) som også ligger i West Midlands.

## Referanser


## Eksterne lenker
* Sandwell Metropolitan Borough Council
* Sandwell MBC
* Arkivkatalog for West Bromwich Borough , lokalhistorie
Vannris

**Vanris**, ofte feilaktig skrevet **vannris**,  enkelte steder også kalt *heksekoster*, er vanskudd eller knipper med tynne kvister på trestammer. Ordet kommer av sammensetningen «van-» og «ris», altså «feil kvister», og det har ingenting med «vann» å gjøre. Disse skuddene skyter ut fra sovende knopper på treets stamme. Dette fenomenet er mest vanlig på løvtrær som bjørk, or og eik, men forekommer også på bartrær. De kan ligne på forekomster av misteltein, men er genetisk av samme plante som vertstreet.

Vanris dannes når likevekten mellom krone og rot blir forstyrret. Dette kan f.eks. skje etter for harde tynninger, noe som øker næringstilgangen og lysmengden til de gjenværende trærne, eller etter angrep fra insekter som reduserer mengden løvverk.
Et imponerende eksempel på et vanris på eik er den tistammede Sogstieika. De ti nåværende stammene er et vanris som vokste ut av roten på en eldre eik som sto i midten.

Vanris kan gi kvalitetsfeil på trevirket.

## Litteratur
*
Fatalisten Jacques og herren hans

***Fatalisten Jacques og herren hans*** (fransk: ***Jacques le fataliste et son maître***) er en roman av Denis Diderot, skrevet i perioden 1765–1780. Den første franske utgaven ble utgitt posthumt i 1796. Romanen var imidlertid kjent i Tyskland før dette, takket være Schillers delvise oversettelse i 1785 og Mylius' fullstendige versjon i 1792. 

## Sjanger
Verket tilhører sjangeren pikareskromaner, ved at det består av korte episoder heller enn en enhetlig fortelling, og at rammefortellingen er en reise som hovedpersonen foretar. 

## Tema
Hovedtemaet i boken er forholdet mellom tjeneren Jacques og herren hans, som aldri navngis. De to er underveis til en destinasjon som fortelleren med vilje lar være å definere nærmere. For å bekjempe kjedsomheten ved reisen oppfordrer herren Jacques til å fortelle om sine kjærlighetsopplevelser. Jacques forteller, men blir stadig avbrutt av andre karakterer, innfall og belæringer. Andre karakterer i boken bidrar også med historier, og de blir også til stadighet avbrutt. Det forekommer endog en «leser», en karakter som fra tid til annen avbryter fortelleren med spørsmål og innsigelser og etterlyser mer informasjon og flere detaljer. De fleste fortellingene er humoristiske, med romantikk eller sex som tema. 

Jacques' sentrale filosofi er at alt som skjer er skrevet «fra oven» («tout ce qui nous arrive de bien et de mal ici-bas était écrit là-haut»), i en stor skriftrull som rulles ut litt etter litt, hvor alle hendelser i fortid og fremtid er skrevet ned. Jacques er likevel ingen passiv person, og han anser sine egne handlinger for å ha verdi. Flere kritikere har beskrevet Jacques' filosofi som determinisme og ikke fatalisme. 

*Fatalisten Jacques og herren hans* kan karakteriseres som en metaroman. Fortellingen om Jacques' kjærlighetsopplevelser er hentet direkte fra ''Tristram Shandy'', noe Diderot ikke gjør noe forsøk på å skjule. Fortelleren nevner da også at det settes inn en hel passasje fra Tristram Shandy til slutt i romanen. Litteraturvitere har også pekt på slektskapet med Voltaires roman *[[Candide]]* og – hva gjelder forholdet mellom herre og tjener – med *[[Don Quijote]]* av Miguel de Cervantes. Gjennom hele romanen snakker fortelleren nedsettende om sentimentale romaner og han hevder at hendelsene i hans bok har en langt mer realistisk utvikling. Andre steder går fortelleren lei av fortellergjerningen og oppfordrer leseren til selv å supplere visse trivielle detaljer.

## På norsk
Den første fullstendige, norske oversettelsen forelå ikke før i 1998, da Bokvennen forlag ga ut *Fatalisten Jacques og herren hans* i sin serie *Romantikerserien Den Blå Blomst*. Oversettelsen var gjort av Henning Hagerup, som også skrev forordet til utgivelsen.

## Referanser
Iikka Bäckström

**Iikka Bäckström** (født 25. oktober 1984 i Esbo i Finland) er en profesjonell snøbrettkjører. Han har nå bosatt seg i California i USA, hvor han er mer tilgjengelig for sin hovedsponsor DC Shoes.

Bäckström har vært med i snowboardfilmer som:
* Happy Hour/Kingpin Productions, 
* Back in Black/Kingpin Productions, 
* Promo Copy/Defective Films, 
* Big Blind/Whiteout Films, 
* That/Forum, 
* Season 4 /Whiteout Films, 
* DC MTN Lab1.5/DC, 
* Blackout/ Wildcats,
* Still Bastards/Wildcats.

## Referanser
Kissinger Deng

**Kissinger Deng** (født 31. mai 1979 i Khartoum i Sudan) var tidligere en norsk kjelkehockeymålvakt. Han har spilt for Oslo Kjelkehockeyklubb og Norges herrelandslag i kjelkehockey.

Han er fetter til den britiske NBA-spilleren Luol Deng og tok en bronsemedalje i kjelkehockey for Norge under Paralympiske vinterleker 2010 i Vancouver.

Deng ble født i Khartoum i Sudan, men flyktet som 9-åring med sin familie til Egypt for å unnslippe borgerkrigen i Sudan.

Han fikk paraplegi som 16-åring, etter å ha falt 18 meter ned fra et kirketak han spilte basketball og brukket ryggen. Legene i Egypt mislyktes i forsøket på å operere og moren hans kontaktet en rekke organisasjoner i håp om å få skaffet medisinsk behandling.

Tre år senere oppdaget hun et sykehus i USA som var villig til å gi ham behandling og rette feilene ved hans første operasjon. Dagen før han skulle reise, ble han kontaktet av FN som tilbød Deng sjansen å flytte til Norge.

Deng og hans familie bosatte seg i Brøttum og han tilbrakte fem måneder på Sunnaas sykehus.

28. november 2015 sto Deng og hans samboers leilighet i femte etasje på Bislett i Oslo i full brann, men paret ble reddet ut i siste øybelikk ved hjelp Oslo brann- og redningsetats stigebil.

## Meritter
* 2010
** Bronse i Paralympics
* 2009
** Sølv i VM 2009
** Gull i Malmö Open

## Referanser


## Eksterne lenker
*
Roger Johansen (kjelkehockeyspiller)

:*For jazzmusikeren med samme navn, se [[Roger Johansen]].*

**Roger Johansen** (født 4. februar 1973) er en norsk kjelkehockeyspiller. Han er keeper og spiller til daglig for Oslo KHK. 

Han kommer fra Leirfjord i Nordland. 

Han deltar i de paralympiske vinterlekene 2010 i Vancouver.

## Meritter
* 2011
** Bronse i EM 2011
* 2010
** Bronse i Paralympics
* 2009
** Sølv i VM 2009
** Gull i Malmö Open

* 2007
** Gull i EM

* 2006
** Sølv i Paralympics

* 2004
** Gull i VM

* 2002
** Sølv i Paralympics

## Referanser
Beedrill

**Beedrill** er en fantasiskapning i Pokémonserien, eid av Nintendo. Beedrill er utviklinga til Kakuna, og den første i utviklingsrekka dens er Weedle. Beedrill er av typene insekt og gift.

Beedrill ser ut som en veps. Den har fire bein, de to forreste ender i to store brodder. På enden av bakkroppen har den en tredje brodd, med den giftigste giften. Beedrill kan fly snøggt, og angriper i sverm hvis de blir sinte. Angrepsmetoden er at de angriper snøggt, stikker, og flyr vekk igjen.

I animeen blir ofte hovedpersonene angrepet av svermer med sinte Beedriller.

## Eksterne lenker
*
Storbritannias Grand Prix 2009

**Storbritannias Grand Prix 2009** var det åttende løpet i Formel 1-sesongen 2009. Det ble arrangert den 19.-21. juni på Silverstone Circuit utenfor Silverstone. 

## Rapport
Under første kvalifiseringsrunde kræsjet Adrian Sutil stygt med bare 24 sekunder igjen, og sørget for et rødflagg, noe som gjorde at regjerende verdensmester Lewis Hamilton ikke fikk fullføre sin siste runde, og endte på en 19.-plass. I den neste kvalifiseringsrunden ble Ferraris  Felipe Massa slått ut. Den avsluttende kvalifiseringen endte med tysk pole position med Sebastian Vettel, og Rubens Barrichello og Mark Webber på de neste plassene. Den hittil suverene sammenlagtlederen, Jenson Button, endte på 6. beste tid.

Løpsledere var Sebastian Vettel i 57 runder (1-44, 48-60) og Mark Webber i 3 runder (45-47).

## Klassifisering
### Kvalifisering
*Biler som bruker [[KERS]] er markert med * *

### Løpet
*Biler som bruker [[KERS]] er markert med * *
 

## Referanser


## Eksterne lenker
*
Cacnea

**Cacnea** er en Pokémon av typen gress. Den utvikler seg til Cacturne.

Cacnea er en rund, grønn pokémon, som lever i ørkener og andre tørre steder. Den har to store armer som kan se ut som klubber. Når den kjemper swinger den med disse armene. Den ligner av utseende ganske mye på en liten kaktus.På hodet har den en gul blomst, som blir vakrere og mer velluktende jo tørrere og tøffere miljø Cacnea lever i. Duften til blomsten er for å lokke til seg bytter. Når byttet kommer, skyter den ut skarpe torner for å nedlegge det. Cacnea kan leve i 30 dager uten vann.

I animeen har James en periode en Cacnea. Denne pleier å klemme han hver gang den blir sendt ut av pokéballen.
## Eksterne lenker
* Cacnea på Pokémon Wiki
Solrock

**Solrock** er en figur i videospillserien pokémon, som eies av Nintendo. Den har typene stein og telepatisk. Den blei introdusert i 3. generasjon i serien. Solrock er ikke utvikla fra noen pokémon, og kan heller ikke utvikle seg til noen Pokémon. Den mangler også kjønn, noe som gjør at den eneste måten den kan reprodusere i spilla er å pare med Ditto.

Solrock har en rund kropp av stein, med gule steinstråler ut fra. I midten av kroppen har den mønstre som kan se ut som øyne. Solrock har telepatiske krefter, og svever i lufta.

Solrock blei først oppdaga i Meteor Falls i Hoenn-regionen, et sted hvor som hadde blitt truffet av flere meteorer, sammen med Lunatone, en Pokémon med form som en måne. Det sies at Solrock kommer fra rommet. Noen trur den kommer fra sola. Solrock får sin kraft ved å absorbere sollys, og på solskinnsdager kan grupper av Solrocker stille seg opp mot sola for å absorbere sollys. Solrock kan, som Venusaur, slippe ut denne energien i form av en konsentrert stråle i kamp. Den kan bruke sine telepatiske krefter til å lese tankene til motstanderen. Ved å rotere kroppen sin kan den avgi en intens hete.
Clioprisen

**Clioprisen** ble innstiftet i 1994 av Clio-den historiska bokklubben og Svenska Dagbladet. Prisen som er på 25 000 kroner gis til «en framstående yngre historiker innen det svenske språkområdet».

Juryen består av Ludvig Hertzberg (leder), Mats Gellerfelt, Åsa Karlsson, Henrik Klackenberg og Peter Luthersson.

## Liste over vinnere av Clioprisen
* 1995 – Lena Sommestad
* 1996 – Dick Harrison
* 1997 – Jakob Christensson
* 1998 – Mattias Tydén
* 1999 – Nils Erik Forsgård
* 2000 – Linda Oja
* 2001 – Håkan Håkansson
* 2002 – Magnus Zetterholm
* 2003 – Jonas Nordin
* 2004 – Edda Manga
* 2005 – Orsi Husz
* 2006 – Kajsa Bjurklint Rosenblad
* 2007 – Martin Hårdstedt
* 2008 – Erland Mårald
* 2009 – Johan Östling
* 2010 – Ola Wikander
*2011 – Pernilla Rasmussen
*2012 – Kristiina Savin
*2013 – Rasmus Fleischer
*2014 – Julia Nordblad
*2015 – Ylva S. Sjöstrand
*2016 – Fredrik Charpentier Ljungqvist
*2017 – Charlie Järpvall

## Referanser


## Eksterne lenker
* Clio.se
Tyranitar

**Tyranitar** er en Pokémon fra 2. generasjon. Den har typene stein og mørk. Den utvikles fra Pupitar, som er utviklingen til Larvitar.

Tyranitar står på to bein. Den kan se ut som en stor, kjøttetende dinosaur. Fargen dens er grønn, og på ryggen har den pigger. På magen har den et blått område. Tyranitar er ekstremt sterk. Den kan ikke bli skadet av noen type angrep, så den er ivrig etter å utfordre fiender. Tyranitar bryr seg ikke om andre. Når Tyranitar skal lage seg et reir knuser den et fjell, og legger egga sine der fjellet var. Etter at den har herjet må kart tegnes opp på nytt, fordi den endrer landskapet ved blant annet å knuse fjell og begrave elver.

Når 2. generasjon ble skapt den 21. november 1999, var Tyranitar den tyngste Dark-type Pokémonen.  Nå er det en ny Pokémon som heter Yveltal som er med sine 5,8 meter og 203&nbsp;kg kjent som «Sjefen for mørke Pokémon».  Den har typene mørk og flyge og er maskoten av Pokémon Y.
Ildjarn

**Ildjarn** var et norsk black metal prosjekt av Vidar «Ildjarn» Vaaer som ble etablert i 1992. Ildjarn ble offisielt oppløst i 2005.

## Musikkstil
Prosjektet har store variasjoner i musikksjangre, de forskjellige albumene varierer fra det dystre, mørke og monotone, de har blitt sammenliknet med en tidlig og minimalistisk hardcore punk, og til det lette, lyse og melodiøse. Mange av låtene hadde det samme trommemønsteret, og hadde en til to gitarriff. Noen av de siste utgivelsene til Ildjarn ble laget på kun en synthesizer.

## Historie
I perioden 1992 til 1995 ga han ut noen demoer og et samlealbum, men det var først i 1995 det virkelig startet. Da ga han ut black metal album *[[Ildjarn (studioalbum)|Ildjarn]]* og året etter ga han ut tre album og en EP. *[[Forest Poetry]]* hvor sjangeren er dark ambient, albumet *Landscapes* hvor sjangeren er ambient og new age, her er sporene monotone men melodiøse, black metal albumet *[[Strength and Anger|Stregth and Anger]]* og EP'en *Svartfråd.* Nok et black metal album ble gitt ut i 2001, *Son of the Northstar.* I 2002 samarbeidet han med Nidhogg på albumet ''Hardangervidda'' og EP'en *Hardangervidda part 2* hvor sjangeren igjen er en mellomting mellom ambient og new age. Albumet inneholder mange svevende, flytende, vakre melodiøse spor som «Amber Lake», «Sunrise», «Day break» og «Sunset» og har fått stor anerkjennelse fra fans og kritikere. Etter dette kom en ny black metal EP i 2004, *Minnesjord - The Dark Soil* og samme år et album med dark ambient, *Nocturnal Vision,* med kraftfulle mørke spor. Han avsluttet med en black metal EP i 2005, *Ildjarn 93,* og et samlealbum *Ildjarn is Dead.*

## Diskografi
**Unknown Truths* (Demo, 1992)  
**Seven Harmonies of Unknown Truths* (Demo, 1992)  
**Ildjarn* (Demo, 1993) 
**Norse* (EP, 1993)
**Minnesjord* (Demo, 1994) 
**Det Frysende Nordariket* (Samlealbum, 1995)
**[[Ildjarn (studioalbum)|Ildjarn]]* (Studioalbum, 1995) 
**[[Forest Poetry]]* (Studioalbum, 1996) 
**[[Landscapes]]* (Studioalbum, 1996) 
**[[Strength and Anger]]* (Studioalbum, 1996) 
**Svartfråd* (EP, 1996) 
**Son of the Northstar* (EP, 2001)
**[[Hardangervidda (Ildjarn-album)|Hardangervidda]]* (Studioalbum, 2002) 
**Hardangervidda part 2* (EP, 2002)
**1992-1995* (Samlealbum, 2002) 
**Ildjarn-Nidhogg* (Samlealbum, 2003) 
**Minnesjord - The Dark Soil* (EP, 2004)  
**Nocturnal Visions* (EP, 2004) 
**Ildjarn 93* (EP, 2005)
**Ildjarn is Dead* (Samlealbum, 2005) 

## Medlemmer

## Eksterne lenker
* 
*
Misjonærstilling

**Misjonærstilling** er et samleie hvor den passive part ligger på ryggen og den aktive parten ligger over ham/henne, ansikt til ansikt.

Hvorfor denne samleiestillingen heter misjonærstillingen, er uklart. Navnet stammer sannsynligvis fra boken Sexual Behavior in the Human Male (1948) av Alfred Kinsey, og bygger på en lang rekke misforståelser. En populær oppfatning er at kristne misjonærer mente at dette var den eneste anstendige måten å ha sex, men dette er ikke bekreftet av historiske fakta.

Toscanere kaller den englestillingen og noen arbergrupper kaller den slangestillingen.

## Referanser


## Eksterne lenker
*
Ninjask

**Ninjask** er en figur i serien Pokémon, som eies av Nintendo. Ninjask blei introdusert i 3. generasjon. Ninjask utvikler seg fra Nincada, og har typene insekt og flygende.

Ninjask minner om en sangsikade. De er et insekt, med røde øyne, og store vinger. De kan fly så fort at de er veldig vanskelige å se. Når den i tillegg lager tydelige lyder, fikk dette folk til å tru at den var en usynlig pokémon i tidligere tider. En Ninjask som ikke blir trent skikkelig, vil nekte å adlyde treneren sin og lage høge lyder. Derfor sies det at det er denne pokémonen som tester ferdighetene til treneren. Ninjask er også veldig glad i plantesaft.
## Eksterne lenker
* Ninjask på Pokémon Wiki
Sverre Grette

**Sverre Grette** (1888–1959) var en norsk jurist, som fra 1952 til 1956 var høyesterettsjustitiarius.

Grette ble cand. jur. i 1911 og byråsjef i Justisdepartementet i 1920. Han var formann i rådet for Direktoratet for fiendtlig eiendom fra 1945 til 1958, medlem i Arbeidsretten, leder for Høyfjellskommisjonen, og flere ganger konstituert dommer.

Grette ble fast høyesterettsdommer i 1936. Grette var høyesterettsjustitiarius fra 1952 og frem til han gikk for aldersgrensen i 1958.

## Referanser